क्या कहती है मेडिकल साइंस
शादी का उत्साह हो गया दोगुना
दो साल पहले बिछुड़ी मां का बेटी की शादी से 4 दिन पहले मिलन
मस्तिष्क में काम करती हैं तरंगें
भास्कर संवाददाता अलवर/भरतपुर
शायदइसे ममता का खिंचाव कहेंगे, तभी तो दो साल पहले अपनी बेटी के लिए वर ढूंढने के दौरान जहरखुरानी का शिकार होकर मानसिक संतुलन खो बैठी संतोष देवी को उसी बेटी की शादी से चार दिन पहले होश गया जिसके लिए वह वर तलाशने गई थी। होश भी अपने घर पर नहीं बल्कि घर से करीब डेढ़ सौ किलोमीटर दूर स्थित भरतपुर के अपनाघर आश्रम में जहां पर याद दास्त खोने के कारण वह करीब दो साल से लावारिस हाल में रह रही थी।
अलवर जिले के तिजारा क्षेत्र के गांव जिभाना निवासी 50 वर्षीया संतोष देवी फरवरी 2014 में अपने पीहर भोपाल अपनी लड़की सुमित्रा के लिए वर देखने गई थी। भोपाल से रेलवे स्टेशन जाने के दौरान जहरखुरानी का शिकार हो गई। उसे परिजनों ने खूब ढूंढा। पता नहीं चला तो उसे मृत मान लिया, लेकिन कुदरत को कुछ और मंजूर था। इस दो साल के दौरान उसके पति की भी मौत हो गई। अब, उसी बेटी सुमित्रा की शादी 27 दिसंबर को है, तभी संतोष देवी की याददाश्त लौट आई और अब अपने घर पहुंच गई है। इस मिलन को कराने में अहम भूमिका निभाई असहायों और लावारिसों के लिए कार्यरत संस्था अपना घर ने। अपना घर के संचालक डा. बीएम भारद्वाज ने बताया कि संतोष देवी 10 अप्रैल 2014 को भरतपुर के गोपालगढ़ मोहल्ले में लावारिस हालत में घूमते हुए मिली। जगदीश शर्मा की सूचना पर संतोष देवी को अपना घर आश्रम में लाया गया। उसका मानसिक संतुलन बिगड़ा हुआ था। उसका लगातार उपचार कराया। करीब छह माह पहले कुछ-कुछ चेतना आने लगी थी, लेकिन आधा-अधूरा पता बताती थी। बताए पते पर कई जगह जांच कराई, किंतु सफलता नहीं मिली। लेकिन उम्मीद बनती जा रही थी। इसी 22 दिसंबर को यकायक उसकी याददाश्त लौट आई और अपनी बेटी सुमित्रा और परिजनों को याद कर रोने लगी। बताए पते पर सूचना दी तो उसके बेटे सरदार लुक्का सिंह को विश्वास ही नहीं हुआ। वह अपने बहनोई सरदार जयपालसिंह के साथ बुधवार को अपना घर पहुंचे। बेटे और जमाई को देख संतोष देवी लिपट कर रोने लगी। मिलते ही अपनी सबसे छोटी बेटी सुमित्रा के बारे में पूछा। जब उसे बताया गया कि सुमित्रा की शादी इसी 27 दिसंबर को है तो उसकी खुशी का ठिकाना नहीं रहा और बरबस ही आंखों से अश्रुधारा बह उठी। संतोष देवी अपने घर चली गई हैं।
^कई बार घटना,दुर्घटना या सदमा में इंसान की याददाश्त जा सकती है। इसे मेडिकल साइंस में साइकॉजेनिक श्यूग कहते हैं। यह दिमाग का मैकेनिज्म गड़बड़ी के कारण होता है। इसमें इंसान सब कुछ भूल जाता है। इस स्टेज में इंसान कई वर्ष तक रह सकता है। जब भी साइकॉजेनिक श्यूग स्टेज से बाहर निकलता है,उसकी याददाश्त वापस जाती है। -डॉ.जेएस शर्मा, वरिष्ठ मनोरोग विशेषज्ञ, राजीव गांधी सामान्य चिकित्सालय, अलवर
अलवर. अपनाघर आश्रम भरतपुर में परिजनों के साथ संतोष देवी।
hin_Deva hin_Deva hin_Deva hin_Deva mai_Deva hin_Deva hin_Deva hin_Deva bho_Deva